Številka: 0711 - PC/2021

Datum: 9.9.2021

Na podlagi določil Pravilnika o ustanovitvi in delovanju sklada Milice Abram (sprejetem na 16. seji Upravnega odbora Zveze dne 5.2.2020) Zveza društev slepih in slabovidnih Slovenije razpisuje

**ŠTIPENDIJE ZA POMOČ SLEPIM IN SLABOVIDNIM ŠTUDENTOM ZA ŠTUDIJ V ŠTUDIJSKEM LETU 2021/2022**

1. **Predmet razpisa:**

Predmet razpisa je dodelitev do štirih denarnih pomoči za sofinanciranje študija in nastanitvenih možnosti slepim in slabovidnim študentom v obliki mesečnih štipendij.

Štipendije so prednostno namenjene študentom slovenskih univerz.

1. **Pogoji razpisa:**

Kandidat mora izpolnjevati naslednje pogoje:

* je državljan Republike Slovenije in ima stalno bivališče v Republiki Sloveniji,
* je sprejet ali vpisan na izobraževanje na eno izmed slovenskih univerz za polni študijski čas,
* bo na tem študiju pridobil javno veljavno diplomo.

1. **Merila za ocenjevanje prijav:**

Pri izbiri in dodelitvi denarne pomoči slepim in slabovidnim študentom, se zlasti upošteva socialni položaj kandidata oz. družine, šolski oz. študijski uspeh, bivanje v času študija, doseženi rezultati v izvenšolskih oz. izvenštudijskih dejavnostih in kategorija slepote in slabovidnosti po definiciji strokovnega kolegija oftalmološke stroke, ki je usklajena z definicijami slepote Svetovne zdravstvene organizacije, pri čemer ima prednost najvišja kategorija slepote.

1. **socialni položaj kandidata oz. družine:**

|  |  |  |
| --- | --- | --- |
| **Število članov družine** |  | **Točke** |
| 1-3 članov |  | 10 točk |
| 4 člani |  | 15 točk |
| 5 članov |  | 20 točk |
| 6 članov |  | 25 točk |
| nad 6 članov |  | 30 točk |
|  |  |  |
| **Število članov družine z lastnimi dohodki** |  | **Točke** |
| 1 član |  | 30 točk |
| 2 člana |  | 20 točk |
| 3 člani |  | 15 točk |
| 4 člani |  | 10 točk |
| 5 članov |  | 5 točk |

1. **uspeh:**

|  |  |  |
| --- | --- | --- |
| **Učni uspeh** |  | **Točke** |
| / | 6,0 – 6,8 | 5 točk |
| zadosten | 6,9 – 7,6 | 10 točk |
| dober | 7,7 – 8,4 | 15 točk |
| prav dober | 8,5 – 9,2 | 20 točk |
| odličen | 9,3 – 10 | 25 točk |

1. **bivanje v času študija**

|  |  |
| --- | --- |
| **Stanovanje v času študija** | **Točke** |
| 1. kandidat stanuje doma | 10 |
| 2. kandidat stanuje v lastnem stanovanju oz. pri sorodnikih | 20 |
| 3. kandidat stanuje doma v drugem kraju | 30 |
| 4. kandidat stanuje v študentskem domu | 40 |
| 5. kandidat stanuje v podnajemniškem stanovanju oz. sobi | 50 |

1. **letnik študija v letu 2021/2022**

|  |  |
| --- | --- |
| **Letnik študija** | **Točke** |
|  |  |
| Štipendist / ni izdelal letnika | 0 |
| absolvent | 3 |
| 1. letnik | 6 |
| 2. letnik | 9 |
| 3. letnik | 12 |
| 4. letnik | 15 |
| 5. letnik | 18 |

**e. dosežki in reference v izvenšolskih oz. izvenštudijskih dejavnostih v šolskem / študijskem letu 2020/2021 (članstvo v medobčinskem društvu slepih in slabovidnih 10 točk, vsak ostali dosežek ali dejavnost pa 3 točke)**

1. **Razmejitvena merila**

V primeru, da ima več kandidatov isto število točk, ima prednost kandidat, ki se vpisuje v višji letnik, ima višjo povprečno oceno in višjo kategorijo po definiciji slepote in slabovidnosti.

1. **Dostopnost dokumentacije in način prijave**

Besedilo razpisa, obrazec vloge za prijavo, navodilo za izpolnitev obrazca in vzorčni osnutek pogodbe kandidati dobijo na spletnih straneh Zveze društev slepih in slabovidnih Slovenije <http://www.zveza-slepih.si> in na njenem sedežu v Ljubljani, Groharjeva cesta 2, 1000 Ljubljana, v času uradnih ur.

1. **Rok in način oddaje prijave**

Kandidati pošljejo v celoti izpolnjen in podpisan prijavni obrazec skupaj s prilogami **do 12. oktobra 2021** po pošti na naslov: **Zveza društev slepih in slabovidnih Slovenije, Groharjeva cesta 2, 1000 Ljubljana (s pripisom: za sklad Milice Abram).**

Rok za zbiranje prijav traja do izteka zadnjega dne roka prijave, t.j. 12.10.2021.

Dokumentacija je oddana do roka, če je poslana s priporočeno pošiljko najkasneje zadnji dan roka, pri čemer se upošteva datum na poštnem žigu.

1. **Obvestilo o izbiri**

Kandidati bodo o izbiri pisno obveščeni najkasneje v roku 30 dni od izteka roka prijave. Z izbranimi študenti bodo sklenjene pogodbe o štipendiranju za leto 2021/2022.

1. **Nakazilo sredstev**

Po podpisu pogodbe bo Zveza društev slepih in slabovidnih Slovenije nakazovala denarno pomoč v obliki mesečnih štipendij na študentov osebni račun, odprt pri poslovni banki v Republiki Sloveniji.

1. **Objava razpisa**

Ta razpis Zveza društev slepih in slabovidnih Slovenije objavi na svoji spletni strani, posreduje pa ga tudi vsem Medobčinskim društvom slepih in slabovidnih.

V besedilu razpisa uporabljeni izrazi, zapisani v moški spolni slovnični obliki, so uporabljeni kot nevtralni za ženske in za moške.

Štefan Kušar Matej Žnuderl

Tajnik ZDSSS Predsednik ZDSSS